# Swami Brahmananda

Swami Brahmananda (Sikra, Districte de 24 Parganas nord, 21 de gener de 1863 - 10 d'abril de 1922) va ser un religiós bengalí, deixeble del místic bengalí Ramakrishna (1836-1886). El seu nom en bengalí es pronuncia Shami Brohma Anondo, que significa ‘la felicitat de Brahman'.

## Biografia

Va néixer al poble de Sikra Kulingram a 60 km al nord de Calcuta. El seu pare era Ananda Mohan Ghosh un propietari d'arrossars i la seva mare Kailash Kamini Devi li van donar el nom de Rakshala Chandra Ghosha (en bengalí: Rakjal Chondro Ghosh).
Va conèixer a Sri Ramakrishna al Temple de Kali a Dakshineswar, on el religiós tenia un petit áshram amb 16 deixebles, entre els quals hi havia en Vivekananda que tenia la mateixa edat que Rakhal. Ramakrishna li va demanà que s'hi quedés a viure amb ell i formés part de la comunitat.
Amb en Ramakrishna, Rakhal actuava com un nen amb la seva mare. A Dakshineswar va desenvolupar una gran humilitat mitjançant les ensenyances d'en Ramakrishna. Aquest sempre deia que Rakhal era el resultat de les seves oracions a la deessa Kālī Mata, que li enviés un noi sincer.
Vivekananda va començar a anomenar-lo Rakhal Rash (rei protector), després que un dia en Ramakrishna li va comentar que Rakhal tenia intel·ligència de líder (rāja: ‘rei’).
En l'últim any de vida de Ramakrishna deia que en Rakhal era un nitya siddha (un ser ‘eternament perfecte’, gairebé com un avatar) i un ishvará koti (com deu milions de déus).
Quan Ramakrishna va morir a l'agost de 1886 en Rakhal tenia 23 anys i va abandonar el monestir Baranagar Math. Es va convertir en un pari-vrajaka (captaire vagabund). Durant diversos anys va recórrer molts llocs sants de l'Índia, vivint d'almoina dels pelegrins.
Quinze anys després, al 1901 Vivekananda li va demanar que abandonés la vida de captaire i es quedés a ajudar-lo en el monestir Ramakrishna que s'havia quedat sense monjos. Rakhal va acceptar i va passar a ser el primer President (sic, en anglès) de la Ramakrishna Math i Ramakrishna Mission.
A l'any següent, el 1902, va morir Vivekananda i el Monestir Ramakrishna es va desorganitzar completament. Rakhal el va poder reorganitzar realitzant una campanya de proselitisme per augmentar el paupèrrim nombre de monjos. Amb l'ajuda de Sarada Devi vídua de Ramakrishna a qui els altres deixebles solien anomenar Mare Kālī.

## Institucions amb el nom de Brahmananda

El seu deixeble, Yogindranath Tagore, va fundar una escola el 1912 a Baranagar, Kolkata que va rebre el seu nom. Tagore va nomenar l'escola "Brahmananda Balakashrama" que ara es coneix popularment com Institut missió Baranagore Ramakrishna Ashrama.

## Bibliografia

* The Eternal Companion: Life and Teachings of Swami Brahmananda - Swami Prabhavananda and Swami Yatishwarananda ISBN 8171205798
* Swami Brahmananda - Swami Ashokananda
* A Guide to Spiritual Life: Spiritual Teachings of Swami Brahmananda - Swami Chetanananda
* God lived with them - Swami Chetanandanda ISBN 0-916356-80-9
* Swami Brahmananda in Pictures, Bangalore ISBN 81-7907-029-8

## Referències

* ↑ 1893-1976., Prabhavananda, Swami,. The eternal companion: Brahmananda; teachings and reminiscences, with a biography.. [3d ed., rev. and enl.]. Hollywood, Calif.,: Vedanta Press, [1970 c1960]. ISBN 087481023X.
* ↑ Rolland, Romain. La vida de Sri Ramakrishna (en castellà). Sarada Ma Publishing, 2011. ISBN 9780981977461.
* ↑ Swami., Harshananda,. A concise encyclopaedia of Hinduism. 3. 1st ed. Bangalore: Ramakrishna Math, 2008, p. 21. ISBN 9788179070574.
* ↑ «Ramakrishna Mission Ashrama, Baranagar, Kolkata». [Consulta: 13 juny 2018].
* ↑ «Ramakrishna Mission Ashrama, Baranagar Mission». Arxivat de l'original el 13 de juliol 2015. [Consulta: 17 maig 2015].